#برقاويات41
الشاعر الكبير . ياسر البرقاوي

#السوق69

عليك تاخذني جروح  ٍعميقه
ياليتني عنها مع الناس ساهي
فتش علي في داخلك لو دقيقه
يمكن تعرف انك عن الحب لاهي
فيني مشاعر روح لجلك رقيقه
كل مابغيت ادله تشد انتباهي
تستعرض الماضي بعين الحقيقه
وتعذب الي فيك كان امتباهي
انا اللذي ضيع معالم طريقه
انا اللذي دايم عليك اتجاهي
الحزن في عيني لمع لك بريقه
يعكس حقايق صدر بالحزن راهي
شفها من الاشواق دايم غريقه
ماجفت ادموع الغلا وانت فاهي
اكف دمع  ٍ طاح عيني تريقه
وانته لعيني بالمفتان مشاهي
اشعلت في صدري ببعدك حريقه
وحساس قلبي فيك ماله تناهي
الكون في عيني فراقك مضيقه
سقفه بلا عمدان والجدر واهي
كل مابغيت انساك بيت طريقه
القا الدواخل في غرامك دواهي
ارجع مابيلك عذر بعدك ماطيقه
انا اعتذر لي عنّك وجهي وجاهي

#ياسر_البرقاوي
#برقاويات41 #السوق69